جمهور باشقانی رجب طیب اردوغان سفرده اولدوغو هندوستان-نین پایتاختی یئنی دهلی-ده اؤلکه‌نین تانینمیش ایش آدام‌لاری ایله بیر آرایا گلدیگی ییغینجاق‌دان سونرا تورکیه-هندوستان ایش فورومونا قاتیلدی.
مطبوعاتا قاپا‌لی کئچیریلن ییغینجاقدا خاریجی ایشلر ناظیری مولود چاووش اوغلو، ایقتیصادیات ناظیری نیهات زیبکچی، انرژی و طبیعی ثروت‌لر ناظیری برات آلبایراک، مدنیت و توریزم ناظیری نابی آوجی ایله دنیزجیلیک و خبر لشمه ناظیری احمد آرسلان دا یئر آلدیلار.
جمهور باشقانی تدبیرده ائتدیگی چیخیشدا دئدی کی، هندوستان ایله علاقه‌لریمیزی اینکیشاف ائتدیرمک اوچون واجیب آددیم‌لاری آتماقدا قرارلیییق.
جمهور باشقانی اردوغان داها سونرا هندوستانین ناظیری نارندرا مودی ایله گؤروشدو.
اردوغان گؤروش‌دن سونرا تشکیل ائدیلن بیرگه مطبوعات کونفرانسیندا دئدی کی، تورکیه ترورلا موباریزه‌سینده هندوستان ایله هر جهت‌دن دایانیشما ایچینده‌دیر. تروریستلر موطلق آخیدیلان قاندا بوغولا‌جاق‌لار. ترور تشکیلات‌لاری‌نین ایراده‌میزه مانع اولماسینا ایمکان وئریلمه‌یه‌جک‌دیر.
اردوغان گؤروشده فتح الله چی ترور تشکیلاتی پارالئل دؤولت یاپیلانماسینین (فتو/پ.د.ی) باره‌سینده دئتاللی معلومات وئردیگینی بیل‌دیره‌رک، "بو قاران‌لیق تشکیلاتلانما دونیانین ان تهلوکه‌لی، ان جانی تشکیلاتلاریندان‌ بیری‌دیر. هندوستانین گؤرجگی تدبیرلرله فتو-نو تامامیله اؤلکه‌دن چیخاراجاغینا اینانیرام." دئیه قئید ائتدی.
جامع میللی ایسلام اونیوئرسیته‌سینده جمهور باشقانی اردوغانا فخری دوکتور عنوانی وئریلدی.
جمهور باشقانی بورادا ائتدیگی چیخیشدا، بیرلشمیش میللت‌لر تشکیلاتی‌نین و خصوصیله بمت گوونلیک شوراسی‌نین یاپی سینین بیر آن اونجه دگیشمه سینین واجیب اولدوغونو بیلدیره ره ک: "بیرلشمیش میللت‌لر تشکیلاتی‌نین گوونلیک شوراسین‌دان گؤزلنیلن ندیر؟ عدالت دیر. اما بیرلشمیش میللت‌لر تشکیلاتی‌نین گوونلیک شوراسیندا عدالت وار می؟ اصلا بئله بیر شئی یوخ‌دور." ایفاده‌لرینی ایشلتدی.
بیرلشمیش میللتلره باخمایا‌راق، میلیونا یاخین اینسانی اؤلدورن، دؤولت ترورو اسدیرن قاتیل اسد هله سوریه-نین باشیندا دورا بیلیرسه، آرتیق دئییله‌جک سؤز قالمامیش‌دیر." دئین اردوغان:" بوشقا بومبالاریندان‌، شیمیایی سلاح‌لاردان قاچان اینسان‌لارا تورکیه یئنه قاپی‌سینی باغلامایاجاق" شکلینده دانیشدی.
